

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće

KLASA: 320-02/25-01/01

URBROJ: 2186-10-01/1-25-06

Vidovec, 25. veljače 2025.

Na temelju članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na 35. sjednici održanoj dana 25. veljače 2025. godine donosi sljedeću

**ODLUKU**

**o financiranju troškova izobrazbe**

 **o sigurnom rukovanju i pravilnoj primjeni pesticida (osnovna i dopunska izobrazba)**

**Članak 1.**

Ovom Odlukom uređuju se uvjeti i način financiranja troškova izobrazbe o sigurnom rukovanju i pravilnoj primjeni pesticida mještanima Općine Vidovec koji će položiti osnovnu i dopunsku izobrazbu.

**Članak 2.**

Korisnici financiranja troškova izobrazbe o sigurnom rukovanju i pravilnoj primjeni pesticida su mještani Općine Vidovec koji imaju prebivalište na području Općine Vidovec uz uvjet da nemaju dugovanja prema Općini Vidovec.

**Članak 3.**

Zahtjev za financiranje troškova izobrazbe podnosi se Jedinstvenom upravnom odjelu Općine Vidovec, a uz njega se obavezno prilaže sljedeća dokumentacija:

 - preslika osobne iskaznice podnositelja zahtjeva,

- dokaz o izvršenom plaćanju troškova izobrazbe,

- podaci o bankovnom računu podnositelja zahtjeva u IBAN konstrukciji.

 **Članak 4.**

Temeljem dostavljene dokumentacije iz članka 3. ove Odluke Jedinstveni upravni odjel Općine Vidovec će izvršiti isplatu iznosa troškova izobrazbe na bankovni račun podnositelja zahtjeva.

 **Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

 PREDSJEDNIK OPĆINSKOG VIJEĆA

 Krunoslav Bistrović